Zapisnik 1. koordinacijskog sastanka održanog 29. lipnja 2018. godine

Dnevni red:

1. Erasmus+ projekt „Brigom i suradnjom za budućnost“ / „We care, We share for the future“

Ad. 1) Ravnateljica je izvijestila Nastavničko vijeće Srednje medicinske škole kako je Agencija za mobilnost i programe EU odobrila prijavu Srednje medicinske škole za projekt „Brigom i suradnjom za budućnost“ iz kategorije Erasmus+ projekata. U sklopu projekta je prvotno predviđeno 144.000,00€ koliko je i potraživano predajom projekta. Međutim, iako je projekt odobren, nisu odobrena tolika sredstva već 96.779,00€ uz objašnjenje kako su sredstva svima srezana za 30% kako bi se što više škola omogućilo sudjelovanje, odnosno dobivanje projekata. Naša prijava je bila odlično vrednovana te smo ostvarili 81,5 bodova što je odličan rezultat budući da je dosta škola završilo na rezervnoj listi i listi onih kojima nisu dodijeljena sredstva. Trajanje mobilnosti je 3 tjedna. Ciljnu skupinu te mobilnosti čini konzorcij tri medicinske škole – uz Srednju medicinsku školu iz Slavonskog Broda partneri su nam medicinske škole u Zadru i Osijeku. Ravnateljica je napomenula kako će se pokušati organizirati da naša škola ide zajedno, odnosno u isto vrijeme, kad i još neka škola, primjerice, ona iz Dubrovnika koja također na mobilnost ide u Bragu u Portugal. Iz naše škole će ići 14 učenika. Naglasila je i kako je odlučeno da će se osim ocjena i svega što se inače gleda, uvelike uzimati u obzir i sudjelovanje učenika u brojnim aktivnostima te doprinos školi. Uz to, uzimat će se u obzir i socijalno stanje učenika, motivacijska pisma, životopisi itd. Potpisivanje ugovora predviđeno je za početak 7. mjeseca.

Slavonski Brod, 29. lipnja 2018.

Zapisničar: Aleksandar Končar, mag. paed. et soc.